stanford-oval/wikipedia huggingface dataset:
ออคโทพาร์ทแทรเวเลอร์
การพัฒนาและวางจำหน่าย

โปรเจ็กต์นี้เริ่มต้นโดยโปรดิวเซอร์ Masashi Takahashi และ Tomoya Asano ซึ่งก่อนหน้านี้เป็นหัวหน้าผู้พัฒนาเกม Bravely Default และ Bravely Second: End Layer บนเครื่องนินเท็นโด 3ดีเอส บริษัท Acquire ได้รับเลือกให้เป็นหุ้นส่วนในการพัฒนาเกมโดยอิงจากงานก่อนหน้านี้ของพวกเขาในชุดเกม What Did I Do to Deserve This, My Lord? ในระหว่างขั้นตอนการพัฒนา ตัวเลือกกราฟิกต่าง ๆ เช่น ความลึก ความละเอียด ความอิ่มตัว ตลอดจนคุณลักษณะอื่น ๆ เช่น น้ำควรเป็นพิกเซลหรือเหมือนจริงในภาพถ่าย จะถูกนำมาพิจารณาเพื่อให้รูปลักษณ์ "ความละเอียดสูง-สองมิติ" สมบูรณ์แบบ ตัวละครหลักทั้งแปดตัว ชายสี่คนและหญิงสี่คน ได้รับเลือกให้มีความหลากหลายในปาร์ตี้ ตัวละครทั้งหมดมีคลาสที่แตกต่างกัน และการออกแบบตัวละคร เช่นเดียวกับคำสั่งแบบฟีลด์ คอมมานด์ ขึ้นอยู่กับอาชีพที่แตกต่างกันในยุโรปสมัยกลาง
ออคโทพาร์ทแทรเวเลอร์ ได้รับการประกาศเปิดตัวในวันที่ 13 มกราคม 2017 ภายใต้ชื่อ 'โปรเจ็กต์ออคโทพาร์ทแทรเวเลอร์ เดโมแรกของเกมถูกปล่อยบนนินเท็นโดอีช็อปในวันที่ 13 กันยายน 2017 โดยสำหรับเดโม Olberic และ Primrose ได้รับเลือกให้เป็นตัวเอกเนื่องจากเรื่องราวของพวกเขาเริ่มต้นในที่ที่คล้ายคลึงกัน และนักพัฒนาต้องการให้ผู้คนสามารถรับตัวละครอื่นหลังจากที่เอาชนะเรื่องราวได้ เดโมตัวที่สองถูกปล่อยในวันที่ 14 มิถุนายน 2018 โดยรวมการปรับแต่งและการปรับปรุงต่าง ๆ ที่รวบรวมจากการสำรวจผู้เล่น พร้อมด้วยตัวละครที่เล่นได้ทั้งหมดแปดตัวและยังสามารถถ่ายโอนข้อมูลและเซฟเกมไปยังเกมตัวเต็มได้ เดโมตัวที่สองประกอบด้วยแชปเตอร์แรกของเนื้อเรื่องของตัวละครแต่ละตัว โดยบางพื้นที่ถูกปิดกั้นไม่ให้ผู้เล่นเข้าถึง และยังมีเวลาเล่นจำกัดเพียงสามชั่วโมง ตัวเกมวางจำหน่ายทั่วโลกในวันที่ 13 กรกฎาคม 2018 โดยตัวเกมแบบสเปเชียลอีดีชันที่มีเพลงประกอบเกม แบบจำลองสกุลเงินในเกม หนังสือป๊อปอัป และแผนที่จำลองของ Orsterra ก็ออกวางจำหน่ายในวันเดียวกัน
ตัวเกมวางจำหน่ายสำหรับไมโครซอฟท์ วินโดวส์ในวันที่ 7 มิถุนายน 2019 เกมภาคก่อนสำหรับแอนดรอยด์และไอโอเอส ชื่อ ออคโทพาร์ทแทรเวเลอร์: แชมเปียนส์ออฟเดอะคอนติเนนต์ เดิมมีกำหนดวางจำหน่ายในญี่ปุ่นในปี 2019 แต่ถูกเลื่อนออกไปเป็นปี 2020. ตัวเกมเวอร์ชันสตาเดียวางจำหน่ายในวันที่ 28 เมษายน 2020 ตัวเกมวางจำหน่ายสำหรับเอกซ์บอกซ์วันในวันที่ 25 มีนาคม 2021 และถูกเพิ่มในบริการเอกซ์บอกซ์เกมพาสในวันเดียวกัน จากข้อมูลของ Takahashi จะไม่มีการวางแผนทำเนื้อหาที่สามารถดาวน์โหลดได้หรือการอัปเดตเนื้อหาหลังวางจำหน่ายขนาดใหญ่อื่น ๆ สำหรับเกม
รางวัล

| ปี | รางวัล | หมวดหมู่ | ผลลัพธ์ | อ้างอิง |
| --- | --- | --- | --- | --- |
| 2018 | Game Critics Awards | Best RPG | เสนอชื่อเข้าชิง |  |
| 2018 | Golden Joystick Awards | Best Storytelling | เสนอชื่อเข้าชิง |  |
| 2018 | Golden Joystick Awards | Nintendo Game of the Year | ชนะ |  |
| 2018 | The Game Awards 2018 | Best Art Direction | เสนอชื่อเข้าชิง |  |
| 2018 | The Game Awards 2018 | Best Score/Music | เสนอชื่อเข้าชิง |  |
| 2018 | The Game Awards 2018 | Best Role-Playing Game | เสนอชื่อเข้าชิง |  |
| 2018 | Gamers' Choice Awards | Fan Favorite Role Playing Game | เสนอชื่อเข้าชิง |  |
| 2019 | SXSW Gaming Awards | Excellence in Art | ชนะ |  |
| 2019 | SXSW Gaming Awards | Excellence in Musical Score | เสนอชื่อเข้าชิง |  |
| 2019 | SXSW Gaming Awards | Most Promising New Intellectual Property | เสนอชื่อเข้าชิง |  |
| 2019 | Famitsu Awards | Excellence Prize | ชนะ |  |
| 2019 | Famitsu Awards | Rookie Award | ชนะ |  |
| 2019 | Famitsu Awards | Best Game Music Award | ชนะ |  |
ออริจินส์

ออริจินส์ (อังกฤษ: Origins ชื่อเดิมคือ Origins Natural Resources) คือแบรนด์เครื่องสำอางจากสหรัฐอเมริกา ก่อตั้งขึ้นในปี พ.ศ. 2533 โดย Leonard Lauder บุตรชายของ Estee Lauder ออริจินส์เป็นหนึ่งในแบรนด์เดิมของบริษัท Estee Lauder ซึ่งหมายความว่ามันเป็นกรรมสิทธิ์ของครอบครัว Lauder โดยไม่ได้ผ่านการเข้าถือสิทธิ์หรือถูกซื้อ
ออริจินส์เป็นที่รู้จักสำหรับผลิตภัณฑ์ดูแลผิว หนึ่งในสายผลิตภัณฑ์อันเป็นที่รู้จักคือ “Perfect World” ออริจินส์ยังมีชื่อเสียงสำหรับการทำงานร่วมกับ Dr. Andrew Weil อย่างต่อเนื่องในสายผลิตภัณฑ์ที่ชื่อ “Plantidote”
ในเดือนพฤศจิกายน พ.ศ. 2550 ออริจินส์ได้เปิดตัวผลิตภัณฑ์ดูแลผิวชีวภาพที่ได้ตรารับรองจากกระทรวงเกษตรแห่งสหรัฐอเมริกา (USDA) ว่ามีสารชีวภาพถึง 95% เป็นครั้งแรก
แหล่งข้อมูลอื่น

Official homepage
Review of Origins A Perfect World skin care products by cosmopolis.ch
Origins Product Reviews
ออลต์ไรต์

กลุ่มออลต์ไรต์ที่เดินขบวนในงาน "Unite the Right rally" ที่ชาร์ลอตส์วิลล์, รัฐเวอร์จิเนีย ในเดือนสิงหาคม ค.ศ. 2017 โดยมีคนชูธงสู้รบของสมาพันธรัฐ, ธงแกดส์เกน และธงนาซี
ออลต์ไรต์ (อังกฤษ: alt-right) หรือ ออลเทอร์นาทิฟไรต์ (อังกฤษ: alternative right "ขวาทางเลือก") เป็นกลุ่มคนหลวม ๆ ที่มีอุดมการณ์ขวาถึงขวาจัดซึ่งปฏิเสธอนุรักษนิยมกระแสหลักในสหรัฐ นักนิยมความสูงสุดของคนผิวขาว (white supremacist) ริชาร์ด บี. สเปนเซอร์ (Richard B. Spencer) นำศัพท์นี้มาปรับใช้เพื่อนิยามการเคลื่อนไหวซึ่งมีศูนย์กลางที่ชาตินิยมผิวขาว (white nationalism) ในปี พ.ศ. 2553 และถูกกล่าวหามานับแต่นั้นว่ากระทำเพื่อกลบเกลื่อนความหมายโดยนัยเชิงลบของศัพท์คตินิยมเชื้อชาติ คตินิยมความสูงสุดของคนผิวขาว และลัทธินาซีใหม่อย่างเปิดเผยในสหรัฐ สเปนเซอร์อ้างโฆษณาชวนเชื่อนาซีและพูดวิจารณ์ชาวยิวบ่อยครั้ง แต่เขาปฏิเสธเป็นผู้นิยมนาซีใหม่ มีการอธิบายความเชื่อออลต์ไรต์ว่าเป็นคตินิยมความสูงสุดของคนผิวขาว บ่อยครั้งทับซ้อนกับการต่อต้านยิวและลัทธินาซีใหม่ ชาติภูมินิยม และความเกลียดกลัวอิสลาม การต่อต้านคตินิยมสิทธิสตรี และความเกลียดกลัวคนรักร่วมเพศ ชาตินิยมผิวขาว ประชานิยมฝ่ายขวา และขบวนการปฏิกิริยาใหม่ มโนทัศน์นี้ยังสัมพันธ์กับชาตินิยมอเมริกาหลายกลุ่ม กษัตริย์นิยมใหม่ ผู้สนับสนุนสิทธิบุรุษ และการรณรงค์หาเสียงของดอนัลด์ ทรัมป์ในปี พ.ศ. 2559 ด้วย
ศัพท์นี้ได้รับความสนใจและข้อพิพาทจากสื่อพอสมควรระหว่างการเลือกตั้งประธานาธิบดี พ.ศ. 2559 โดยเฉพาะอย่างยิ่งหลังทรัมป์แต่งตั้งสตีฟ แบนนอน ประธานไบรต์บาร์ตนิวส์ (Breitbart News) เป็นประธานบริหารการรณรงค์หาเสียงของทรัมป์ในเดือนสิงหาคม แบนนอนเรียกไบรต์บาร์ตนิวส์ว่าเป็น "เวทีสำหรับออลต์ไรต์"  ความสนใจของสื่อเพิ่มขึ้นหลังการเลือกตั้ง โดยเฉพาะอย่างยิ่งในการประชุมเพื่อเลี้ยงฉลองหลังการเลือกตั้งใกล้ทำเนียบขาว ซึ่งมีริชาร์ด สเปนเซอร์เป็นพิธีกร สเปนเซอร์ใช้คำพูดโฆษณาชวนเชื่อนาซีหลายคำระหว่างการประชุม และปิดท้ายด้วยการตะโกนว่า "เฮลทรัมป์ เฮลประชาชนของเรา เฮลชัยชนะ!" ผู้สนับสนุนสเปนเซอร์จำนวนหนึ่งสนองโดยทำความเคารพแบบนาซีคล้ายกับบทท่องซีกไฮล์ที่ใช้ในการชุมนุมมวลชนของนาซี สเปนเซอร์ปกป้องพฤติกรรมนี้ โดยแถลงว่าท่าความเคารพนาซีนั้นมีเจตนา "แฝงนัยประชดและสร้างความครื้นเครง" หลังจากเหตุการณ์นั้น สำนักข่าวเอพีอธิบายว่า ออลต์ไรต์ "เป็นชื่อที่ปัจจุบันนักนิยมความสูงสุดของคนผิวขาวและนักชาตินิยมผิวขาวบางส่วนรับมาใช้" และ "เป็นศัพท์ที่ไม่เป็นที่รู้จักกันทั่วไปและอาจดำรงอยู่เป็นหลักในฐานะอุปกรณ์ประชาสัมพันธ์เพื่อทำให้ความเชื่อแท้จริงของกลุ่มผู้สนับสนุนมีความชัดเจนน้อยลงและเป็นที่ยอมรับมากขึ้นสำหรับผู้ชมวงกว้าง" และกล่าวด้วยว่า "ในอดีตเราเคยเรียกความเชื่อดังกล่าวว่าคตินิยมเชื้อชาติ ลัทธินาซีใหม่ หรือคตินิยมความสูงสุดของคนผิวขาว"
ออลต์ไรต์มีเหง้าในเว็บไซต์อย่างฟอร์แชน (4chan) และเอตแชน (8chan) ซึ่งสมาชิกนิรนามสร้างและใช้อินเทอร์เน็ตมีมเพื่อแสดงออก ยากจะบอกว่าสิ่งที่คนเขียนในพื้นที่เหล่านี้จริงจังมากเพียงใด และเจตนายั่วยุให้เกิดโทสะมากน้อยเพียงใด สมาชิกออลต์ไรต์หลายคนใช้เว็บไซต์อย่างทวิตเตอร์และไบรต์บาร์ตส่งสารของพวกตน การลงเนื้อหาต่าง ๆ ของออลต์ไรต์ส่วนใหญ่สนับสนุนดอนัลด์ ทรัมป์ ประธานาธิบดีที่ได้รับเลือกตั้งจากพรรคริพับลิกัน และคัดค้านการย้ายถิ่นเข้าประเทศ พหุวัฒนธรรมนิยม และความถูกต้องทางการเมือง
อหังการ์ราชันย์ยักษ์

อหังการ์ราชันย์ยักษ์ (อังกฤษ: Ogre King โอเกอร์คิง) เป็นการ์ตูนไทยในรูปแบบมังงะหรือคอมมิค ซึ่งผู้สร้างสรรค์ผลงานคือนักวาดการ์ตูนชาวไทยสองคนได้แก่ มนตรี คุ้มเรือน เป็นผู้วาดภาพ และ อรุณทิวา วชิรพรพงศา เป็นผู้แต่งเรื่อง มีการจัดพิมพ์เป็นรูปเล่มแบบพ็อคเก็ตบุ๊คขนาดไม่เกิน 200 หน้าและตีพิมพ์ครั้งแรกเมื่อวันที่ 10 มกราคม พ.ศ. 2552  โดยทีมงาน Cartoon Thai Studio ในเครือของ สยามอินเตอร์คอมิกส์ ปัจจุบันออกวางจำหน่ายแล้วจำนวน 21 เล่ม (จบ) และมีเล่มพิเศษอีก 1 เล่มในชื่อ Episode Zero:Shadow of The Knight
การ์ตูนไทยเรื่องโอเกอร์คิงเป็นการ์ตูนแนวแฟนตาซีร่วมสมัย ฉากต่าง ๆ นั้นเกิดขึ้นในดินแดนที่ถูกสมมุติขึ้นมา และมีความเป็นไทยรวมถึงวัฒนธรรมไทยหลายอย่างสอดแทรกอยู่ภายในภาพและเนื้อหาตลอดทั้งเรื่อง จึงทำให้เป็นที่ติดอกติดใจของผู้อ่านการ์ตูนไทยหลายคน บางช่วงของเนื้อเรื่องยังมีการนำเอาประวัติศาสตร์ไทยมาดัดแปลงและวางบทบาทลงไปในเรื่องราวได้อย่างลงตัว โอเกอร์คิง มีเนื้อหาส่วนใหญ่เกี่ยวกับยักษ์ คาถาอาคมสมัยโบราณ และการผจญภัยของกลุ่มเพื่อน โดยมี "ชิน" เด็กน้อยวัย 15 ปี ซึ่งเป็นครึ่งคนครึ่งยักษ์เป็นตัวละครนำ
ก่อนหน้าที่โอเกอร์คิงจะถูกรวมเล่ม การ์ตูนเรื่องนี้เคยถูกตีพิมพ์ลงในนิตยสารรายปักษ์  Mac X Big size  แต่หลังจากที่นิตยสารเล่มนี้วางแผงออกมาได้เพียง 9 ฉบับ ก็หายสาบสูญไปจากแผงหนังสืออย่างไร้ร่องรอย แต่แม้กระนั้นฉบับรวมเล่มของโอเกอร์คิงก็ยังถูกตีพิมพ์ออกมาเรื่อยๆ และได้ออกภาคพิเศษในชื่อ Episode ZERO : Shadow of the knight ตีพิมพ์ลงในนิตสารรายสัปดาห์ C-Kids ฉบับที่ 10/2009, 11/2009, 20/2009 และ 21/2009 รวมทั้งหมด 4 ตอน
โอเกอร์คิง ผลงานของ "มนตรี คุ้มเรือน" กับ "อรุณทิวา วชิรพรพงศา" เป็นการร่วมงานกันของนักเขียนการ์ตูนไทยสองคนที่รู้จักและสนิทสนมกันมานาน  เมื่อช่วงปี พ.ศ. 2547 ทั้งสองคนเคยเขียนการ์ตูนลงในนิตยสารการ์ตูนไทย CX ก่อนที่จะย้ายมาเขียนการ์ตูนความรู้สำหรับเด็กให้กับสำนักพิมพ์ E.Q.PLUS ซึ่งทั้งสองคนได้จับมือกันสร้างผลงานเลื่องชื่อ จนได้รับรางวัลในสาขาการ์ตูนจากกระทรวงศึกษาธิการ จากการ์ตูนเรื่อง มหากาพย์กู้แผ่นดิน ในปี 2550
หลังจากเสร็จสิ้นภารกิจกับสำนักพิมพ์เดิม มนตรี และอรุณทิวา ก็ตัดสินใจร่วมงานกันอีกครั้ง ซึ่งคราวนี้ทั้งสองคนตั้งใจที่จะสร้างสรรค์ผลงานการ์ตูนไทยในรูปแบบของตัวเองอย่างเต็มตัว จนกลายมาเป็นโปรเจกต์การ์ตูนไทยเรื่องยาวนั่นคือ โอเกอร์คิง
นอกจากนี้ OGRE KING อหังการ์ราชันย์ยักษ์ ยังได้รับรางวัลการ์ตูนไทยยอดเยี่ยมประจำปี 2553 จากงาน Core Cartoon Award 2010 ซึ่งถือเป็นรางวัลใหญ่รางวัลหนึ่งของวงการการ์ตูนไทยทว่าในปัจจุบัน หลังพ.ศ.2559 ทางนิตยสาร ซีคิดส์ ได้ปิดตัวลงทำให้ทางทีมงานจำต้องตัดจบผลงานตัวเองลงในฉบับรวมเล่มที่ 21 และหันไปสานต่อเรื่องราวของจักรวาลนี้ในชื่อภาคว่า Legacy4 สี่มหากาฬตำนานยักษ์ และผลงานอื่นๆในรูปแบบการ์ตูนที่จัดพิมพฺ์ผ่านสำนักพิมพ์ของตัวเองนาม OGRE Comics
เนื้อเรื่อง

โอเกอร์คิง เป็นเรื่องราวของชิน เด็กน้อยชาวป่าวัย 15 ปีที่รู้ว่าตนเองมีพ่อเป็นยักษ์ พ่อของชินถูกจอมขมังเวทย์ผู้ชั่วร้ายนามว่า "สมิงดำ" สะกดหัวใจเอาไว้ เขาจึงต้องออกเดินทางโดยมีจุดหมายอยู่ที่กรุงศรีอยุธยา พร้อมกับผองเพื่อนและนักรบจากหน่วยไอยราห้าเศียร ระหว่างนั้นชินต้องเดินทางไปยังหลายๆเมืองซึ่งในแต่ละเมืองนั้นชินก็ได้พบทั้งเพื่อนใหม่และศัตรูใหม่ๆอีกมากมาย แต่ท้ายที่สุดการมุ่งหน้าสู่กรุงศรีฯเพื่อช่วยพ่อก็คือจุดหมายสูงสุดของชิน
หน่วยไอยราห้าเศียร

หน่วยงานราชการสายป้องกันและปราบปรามแห่งกรุงศรีอยุธยา มีหน้าที่กำจัดและปราบปรามยักษ์
รายชื่อตอนต่างๆ > รายชื่อตอนภาคปกติ

| --- | --- |
 เล่ม 1 มี 6 ตอน ชิน  ประตูชาติการ  หน่วยไอยรา 5 เศียร  ออกเดินทาง  Picasso  Glasses And Green เล่ม 2 มี 6 ตอน พิเภก  ตัวสอดรู้สอดเห็น  The chosen one  ไม้ตาย  มุ่งสู่ใจกลางเมือง  เส้นทางที่ต้องเดินต่อไป เล่ม 3 มี 6 ตอน THANKS FOR YOUR HELP  Salavin Encyclpedia Vol.1  สามพี่น้องโจรสลัด  AWAKE  แนวร่วมจำเป็น  ปืนใหญ่ประจำตระกูล:  เล่ม 4 มี 9 ตอน ถึงนครมนตราแล้ว  ยันต์ลูกอม  รัตนตรัยถูกขโมย  อองรีกับดานัง  พระยาเพชรทองคำ  ชุมชนตลาดมืด  เด็กปิศาจ  บุกคุ้มเจ้าเมือง  สุนัขรับใช้ เล่ม 5 มี 9 ตอน ตัวถ่วง  กลุ่มวีรชนพิทักษ์เมืองตาก  ลูกถีบช้างป่าสลาตัน  ปิกัสโซ่แยกทาง  ไม่ได้ล้อเล่น  คุกบนสันเขื่อน  แปลงร่างรูปแบบดิน  ความทรงจำที่ดำมืด  แผนร้าย
รายชื่อตอนต่างๆ > รายชื่อตอนภาคพิเศษ

มี 5 ตอน
From dusk
Two years ago kids
The Monkey Hero
Dark side & Light valiant
In between dream
Till dawn
แหล่งข้อมูลอื่น

OGRE KING CLUB คลับของคนรัก OGRE KING เก็บถาวร 2009-05-20 ที่ เวย์แบ็กแมชชีน
OGRE KING อหังการณ์ราชันยักษ์!!
บล็อกคนรัก OGRE KING เก็บถาวร 2009-02-01 ที่ เวย์แบ็กแมชชีน
ออคตาเวีย สเปนเซอร์

| ออคตาเวีย สเปนเซอร์ |
| --- | --- |
สเปนเซอร์ที่ทำเนียบขาว ในปี ค.ศ. 2016
เกิด: ออคตาเวีย เลโนรา สเปนเซอร์  (1972-05-25) 25 พฤษภาคม ค.ศ. 1972 (52 ปี) มอนต์กอเมอรี รัฐแอละแบมา สหรัฐอเมริกา​
ศิษย์เก่า: มหาวิทยาลัยออเบิร์น
อาชีพ:  นักแสดง  นักเขียน  โปรดิวเซอร์ 
ปีปฏิบัติงาน: 1996–ปัจจุบัน
รางวัล: รางวัลออสการ์, รางวัลแบฟตา, รางวัลลูกโลกทองคำ, รางวัลสมาคมนักแสดงภาพยนตร์และโทรทัศน์
ออคตาเวีย เลโนรา สเปนเซอร์ (อังกฤษ: Octavia Lenora Spencer, เกิด 25 พฤษภาคม ค.ศ. 1972) เป็นนักแสดงหญิง​ชาวอเมริกัน​, นักเขียน​ และ โปรดิวเซอร์​ เธอเคยได้รับรางวัลออสการ์ สาขานักแสดงสมทบหญิงยอดเยี่ยม, รางวัลลูกโลกทองคำ, รางวัลแบฟตา​และรางวัลสมาคมนักแสดงภาพยนตร์และโทรทัศน์ (แซกอวอร์ด)​​ จากการรับบท มินนี แจ็กสัน ในเรื่อง ​The Help -​ คุณนายตัวดี สาวใช้ตัวดำ ในปี ค.ศ. 2013 ​
ออคตาเวีย สเปนเซอร์เป็นนักแสดงหญิงผิวสีที่ได้รับการเสนอชื่อเข้าชิงรางวัลออสการ์มากที่สุดเป็นอันดับ 2 รองจากไวโอลา เดวิส​ โดยเธอได้รับการเสนอชื่อเข้าชิงรางวัลออสการ์ถึง 3 ครั้ง และเป็นนักแสดงหญิงผิวสีคนแรกที่ได้รับการเสนอชื่อเข้าชิงรางวัลนี้ถึง 2 สมัยติดต่อกัน
สเปนเซอร์ มีผลงานการแสดงภาพยนตร์เรื่องแรกคือ A Time to Kill - ​ยุติธรรมอำมหิต ในปี ค.ศ. 1996 จากนั้นเธอได้มีผลงานการแสดงในบทบาทต่างๆทั้งในละครโทรทัศน์และภาพยนตร์ จนมาประสบความสำเร็จอย่างมากจากการรับบทบาทเป็นสาวใช้ในภาพยนตร์ดรามาอิงประวัติศาสตร์เรื่อง The Help -​ คุณนายตัวดี สาวใช้ตัวดำ ในปี ค.ศ. 2011 ซึ่งการแสดงของเธอในภาพยนตร์เรื่องดังกล่าวทำให้เธอได้รับรางวัลออสการ์ สาขานักแสดงสมทบหญิงยอดเยี่ยม​ นอกจากนี้ในปี ค.ศ. 2013 เธอยังได้รับรางวัลนักแสดงสมทบหญิงยอดเยี่ยมจากคณะกรรมการตรวจสอบภาพยนตร์แห่งชาติ จากการแสดงในภาพยนตร์ชีวประวัติที่กำกับโดยไรอัน คูเกลอร์​เรื่อง Fruitvale Station - ​ยุติธรรมอำพราง
ในปี ค.ศ. 2016–17 สเปนเซอร์ ได้รับการเสนอชื่อเข้าชิงรางวัลออสการ์สาขานักแสดงสมทบหญิงยอดเยี่ยม จากการแสดงในภาพยนตร์ชีวประวัติย้อนยุคเรื่อง Hidden Figures ​- ทีมเงาอัจฉริยะ​ ในปี ค.ศ. 2016  และจากภาพยนตร์แนวแฟนตาซีเรื่องเดอะ เชพ ออฟ วอเทอร์ ​ในปี ค.ศ. 2017 ทำให้เธอได้รับการบันทึกว่าเป็นนักแสดงหญิงผิวสีคนแรกที่ได้รับการเสนอชื่อเข้าชิงรางวัลออสการ์ 2 สมัยติดต่อกัน โดยปัจจุบันเธอได้รับการเสนอชื่อเข้าชิงรางวัลออสการ์รวม 3 ครั้งและเป็นนักแสดงหญิงผิวสีที่ได้รับการเสนอชื่อเข้าชิงรางวัลออสการ์มากที่สุดเป็นอันดับ 2 รองจากไวโอลา เดวิส
ส่วนผลงานการแสดงภาพยนตร์เรื่องอื่นๆของเธอได้แก่ Snowpiercer -​ ยึดด่วน วันสิ้นโลก (ค.ศ. 2013)​ ที่กำกับโดยพง จุน-โฮ, ภาพยนตร์ชีวประวัติของเจมส์ บราวน์เรื่อง Get on Up -​ เจมส์ บราวน์ เพลงเขย่าโลก (ค.ศ. 2014),​ The Divergent Series: Insurgent - ​คนกบฏโลก (ค.ศ. 2015), The Divergent Series: Allegiant - ​ปฏิวัติสองโลก (ค.ศ. 2016)​, ​Gifted -​ อัจฉริยะสุดดวงใจ (ค.ศ. 2017), ​The Shack -​กระท่อมเหนือปาฏิหาริย์​ (ค.ศ. 2017), ​ Instant Family -​ ครอบครัวปุ๊ปปั๊บ (ค.ศ. 2018), Ma -​ แม่... ร้าย (ค.ศ. 2019) , Luce -​ อุดมคติของลูกชาย (ค.ศ. 2019)​ และการพากย์เสียงตัวละครในภาพยนตร์คอมพิวเตอร์แอนิเมชัน​ของวอลต์ดิสนีย์​เรื่อง Onward -​ คู่ซ่าล่ามนต์มหัศจรรย์​ ในปี ค.ศ. 2020
นอกจากการแสดงภาพยนตร์แล้วเธอยังมีผลงานละครโทรทัศน์​ที่โด่งดังเช่นการรับบาทในซิตคอมของสถานีซีบีเอส​เรื่อง Mom -​ มัม คุณแม่ตระกูลแซบ (ค.ศ. 2013–15), Red Band Society (ค.ศ. 2014–15) ของสถานีฟ็อกซ์​ และรับบทนักแสดงนำในซีรีส์ของเน็ตฟลิกซ์​เรื่อง Self Made -​ เศรษฐินีจากดิน:มาดาม ซี.เจ.วอล์คเกอร์ (ค.ศ. 2020)
Selective serotonin re-uptake inhibitors

| Selective serotonin re-uptake inhibitors |
| --- | --- |
ระดับชั้นของยา
เซโรโทนิน
Class identifiers
ใช้ใน: โรคซึมเศร้า, โรควิตกกังวล
ATC code: N06AB
Biological target: Serotonin transporter
Clinical data
Drugs.com: Drug Classes
Consumer Reports: Best Buy Drugs
External links
MeSH: D017367
In Wikidata
Selective serotonin re-uptake inhibitors หรือ serotonin-specific reuptake inhibitors
(ตัวย่อ SSRI, SSRIs)
เป็นกลุ่มยา (class of drugs) ที่ปกติใช้เป็นยาแก้ซึมเศร้าเพื่อรักษาโรคซึมเศร้า (MDD) และโรควิตกกังวล
กลไกการทำงานของ SSRIs ยังเป็นเรื่องไม่ชัดเจน
แต่เชื่อว่า SSRI เพิ่มระดับสารสื่อประสาทเซโรโทนินนอกเซลล์ประสาทโดยจำกัดการนำไปใช้ใหม่ในเซลล์ก่อนไซแนปส์ (presynaptic) เป็นการเพิ่มระดับเซโรโทนินในช่องไซแนปส์ (synaptic cleft) ที่สามารถเข้ายึดกับตัวรับ (receptor) ของเซลล์หลังไซแนปส์ (postsynaptic) ได้
ยาแต่ละประเภทมีการเลือกสรร (selectivity) ในระดับต่าง ๆ กันต่อตัวขนส่งโมโนอะมีนประเภทอื่น ๆ แต่ SSRIs แบบบริสุทธิ์จะมีสัมพรรคภาพ (affinity) ที่อ่อนต่อโปรตีนขนส่งนอร์เอพิเนฟรินและโปรตีนขนส่งโดพามีน
SSRIs เป็นยาแก้ซึมเศร้าที่แพทย์สั่งให้คนไข้มากที่สุดในประเทศหลาย ๆ ประเทศ
แต่ประสิทธิผลของ SSRIs ต่อโรคซึมเศร้าในระดับอ่อนหรือปานกลางยังเป็นเรื่องขัดแย้ง
การใช้ในการแพทย์

ข้อบ่งใช้หลักของ SSRIs ก็คือโรคซึมเศร้า (MDD)
แต่ SSRIs บ่อยครั้งใช้สำหรับโรควิตกกังวลด้วย เช่น โรควิตกกังวลทางสังคม (social anxiety disorder) โรคตื่นตระหนก โรคย้ำคิดย้ำทำ (OCD) ความผิดปกติในการรับประทาน (eating disorder) ความเจ็บปวดที่เรื้อรัง และเป็นบางครั้งสำหรับความผิดปกติที่เกิดหลังความเครียดที่สะเทือนใจ (PTSD)
และบ่อยครั้งใช้รักษา depersonalization disorder (โรคที่รู้สึกว่าร่างกาย ความคิด หรืออารมณ์ความรู้สึกไม่ใช่ของตน) ด้วย แม้ว่าโดยทั่วไปจะไม่ได้ผลดี
การใช้ในการแพทย์ > โรคซึมเศร้า

บทความหลัก: โรคซึมเศร้า
องค์การกระทรวงสาธารณสุขของสหราชอาณาจักร (NICE) แนะนำยาแก้ซึมเศร้าเป็นการรักษาลำดับต้นของโรคซึมเศร้าขั้นรุนแรง และเป็นลำดับต่อไปหลังรักษาด้วยวิธีอื่น ๆ เช่นการบำบัดความคิด (cognitive therapy) ถ้าโรคคงยืนสำหรับโรคขั้นอ่อนถึงปานกลาง
และแนะนำไม่ให้ใช้เป็นปกติในบุคคลที่มีปัญหาสุขภาพเรื้อรังหรือมีโรคซึมเศร้าแบบอ่อน
มีข้อขัดแย้งกันในเรื่องประสิทธิผลของยาในการรักษาโรคที่ขึ้นอยู่กับความรุนแรงและระยะเวลาที่เป็นโรค
งานวิเคราะห์อภิมาน 2 งานปี 2551 และ 2553 พบว่า ในโรคขั้นอ่อนและปานกลาง ผลของ SSRIs น้อยหรือไม่มีเทียบกับยาหลอก และในโรคที่รุนแรงมาก ผลอยู่ระหว่าง "ค่อนข้างน้อย" และ "มาก" งานปี 2551 ได้รวบรวมงานทดลองทางคลินิก 35 งานที่ยื่นให้กับองค์การอาหารและยาสหรัฐ (FDA) ก่อนอนุมัติให้ใช้ยาแก้ซึมเศร้าใหม่ ๆ 4 อย่าง (รวมทั้งยา SSRIs คือ paroxetine กับฟลูอ๊อกซิติน, ยา non-SSRI คือ nefazodone, และยา SNRI คือ venlafaxine) ผู้เขียนยกประสิทธิผลที่ปรากฏต่อคนไข้ขั้นรุนแรงว่าเป็นเพราะการลดระดับปรากฏการณ์ยาหลอกในคนไข้กลุ่มนี้ และไม่ใช่ผลที่เพิ่มขึ้นของยา แต่นักวิจัยบางพวกตั้งข้อสงสัยถึงวิธีการทางสถิติของงานนี้โดยเสนอว่า งานประเมินผลต่างของยาแก้ซึมเศร้าน้อยเกินไป
งานทบทวนวรรณกรรมที่กว้างขวางปี 2553 ของ NICE สรุปว่า ยาแก้ซึมเศร้าไม่มีประโยชน์กว่ายาหลอกเพื่อรักษาโรคขั้นอ่อนที่มีระยะสั้น แต่หลักฐานที่มีสนับสนุนการใช้ยาเพื่อรักษา dysthymia และรูปแบบอื่น ๆ ของโรคขั้นอ่อนแต่เรื้อรัง
งานวิเคราะห์อภิมานปี 2555 เกี่ยวกับฟลูอ๊อกซิตินและ venlafaxine สรุปว่า ยาทั้งสองมีผลต่างที่มีนัยสำคัญทั้งทางสถิติและทางคลินิก เทียบกับยาหลอก ไม่ว่าโรคจะรุนแรงแค่ไหน
ในปี 2557 FDA ตีพิมพ์งานปริทัศน์เป็นระบบของการทดลองใช้ยาแก้ซึมเศร้าเพื่อดำรงรักษาสภาพ (maintenance) ที่ส่งให้องค์การระหว่างปี 2528-2555 ผู้เขียนสรุปว่า การรักษาเพื่อดำรงสภาพลดความเสี่ยงการเกิดโรคอีก 52% เทียบกับยาหลอก และผลต่างที่ว่านี้เป็นเพราะการเกิดโรคซ้ำ ๆ ในกลุ่มยาหลอก ไม่ใช่ผลจากการขาดยา (withdrawal)
งานวิเคราะห์อภิมานปี 2554 แสดงว่า ประสิทธิผลระหว่างยาแก้ซึมเศร้ารุ่นที่สองต่าง ๆ (second generation) ไม่ต่างกันมาก
ในเด็ก มีความเป็นห่วงว่าคุณภาพของหลักฐานที่มีอาจทำให้ประโยชน์ที่ปรากฏไม่มีความหมาย
ถ้าใช้ยารักษาเด็ก ฟลูอ๊อกซิตินดูจะเป็นยาลำดับแรก
การใช้ในการแพทย์ > โรควิตกกังวลทั่วไป

ข้อมูลเพิ่มเติม: โรควิตกกังวล
NICE แนะนำให้ใช้ SSRIs รักษาโรควิตกกังวลทั่วไป (GAD) ที่ไม่ตอบสนองต่อการรักษาแบบอนุรักษ์อื่น ๆ เช่นการให้การศึกษาและการช่วยตนเอง
GAD เป็นโรคสามัญที่อาการหลักก็คือความเป็นห่วงมากเกินไปเกี่ยวกับเหตุการณ์ปัญหาต่าง ๆ  และความลำบากในการควบคุมความคิดเป็นห่วงที่คงยืนอย่างน้อยเป็นระยะ 6 เดือน
ยาแก้ซึมเศร้าลดความวิตกกังวลใน GAD ในระดับพอประมาณจนถึงปานกลาง
และดีกว่ายาหลอก
ประสิทธิผลของยาแก้ซึมเศร้ากกลุ่มต่าง ๆ ล้วนคล้ายคลึงกัน
การใช้ในการแพทย์ > โรคย้ำคิดย้ำทำ (OCD)

ข้อมูลเพิ่มเติม: โรคย้ำคิดย้ำทำ
SSRIs ใช้เป็นการรักษาลำดับสองสำหรับโรคย้ำคิดย้ำทำ (OCD) ในผู้ใหญ่ที่มีความพิการขั้นอ่อน
และลำดับหนึ่งสำหรับผู้มีความพิการปานกลางจนถึงรุนแรง
ในเด็ก SSRIs พิจารณาว่าเป็นการรักษาลำดับสองสำหรับเด็กพิการปานกลางจนถึงรุนแรง โดยต้องดูแลอย่างใกล้ชิดเพื่อเช็คผลที่ไม่พึงประสงค์ทางจิตเวช
SSRIs มีประสิทธิผลในการรักษา OCD เป็นสองเท่าเทียบกับยาหลอก
ประสิทธิผลปรากฏทั้งในงานทดลองระยะสั้นเป็นเวลา 6-24 สัปดาห์และงานทดลองแบบ discontinuation
(ซึ่งแบ่งระยะออกเป็น 2 ช่วงที่เมื่อถึงระยะที่สอง จะหยุดการทดลองกับผู้ป่วยที่ไม่ตอบสนองต่อวิธีรักษาใหม่ที่ให้อย่างเปิดเผยในระยะแรก)
เป็นระยะ 28-52 สัปดาห์
การใช้ในการแพทย์ > ความผิดปกติในการรับประทาน

NICE แนะนำยาแก้ซึมเศร้าเป็นการรักษาทางเลือกหรือการรักษาเพิ่มในขั้นแรก ที่ใช้ในโปรแกรมช่วยตัวเองเพื่อรักษาโรคหิวไม่หายแบบทานแล้วอาเจียน (bulimia nervosa)
ยา SSRIs โดยเฉพาะฟลูอ๊อกซิตินจะนิยมมากกว่ายาแก้ซึมเศร้าแบบอื่น ๆ เนื่องจากการยอมรับได้ การอดทนได้ และการลดระดับอาการที่ดีกว่าในการทดลองระยะสั้น ส่วนประสิทธิผลระยะยาวยังไม่ชัดเจน
NICE แนะนำแบบเดียวกันสำหรับ binge eating disorder (โรคหิวไม่หายแบบไม่อาเจียน)
โดย SSRIs จะลดพฤติกรรมทานมากเกินไปในระยะสั้น แต่ไม่สัมพันธ์กับการลดน้ำหนักอย่างสำคัญ
งานทดลองทางคลินิกโดยมากให้ผลลบต่อการใช้ SSRIs เพื่อรักษาโรคเบื่ออาหารเหตุจิตใจ (anorexia nervosa)
NICE
แนะนำไม่ให้ใช้ SSRIs สำหรับโรคนี้
ส่วนแนวทางจากสมาคมจิตเวชอเมริกัน (APA) ให้ข้อสังเกตว่า SSRIs ไม่มีผลเพิ่มน้ำหนัก แต่อาจใช้รักษาโรคซึมเศร้า โรควิตกกังวล และโรคย้ำคิดย้ำทำที่เป็นไปด้วยกัน
การใช้ในการแพทย์ > การฟื้นสภาพจากโรคหลอดเลือดสมอง

มีการใช้ SSRIs รักษาคนไข้โรคหลอดเลือดสมอง ทั้งมีและไม่มีอาการซึมเศร้า
งานวิเคราะห์อภิมานปี 2555 ที่ตรวจดูการทดลองทางคลินิกแบบสุ่มและมีกลุ่มควบคุมพบผลที่มีนัยสำคัญทางสถิติของ SSRIs ต่อการต้องพึ่งคนอื่น ความบกพร่องทางประสาท อารมณ์ซึมเศร้า และความวิตกกังวล
แต่ไม่มีผลที่มีนัยสำคัญทางสถิติต่อความตาย ความบกพร่องในการเคลื่อนไหว หรือการรู้คิด
การใช้ในการแพทย์ > การหลั่งน้ำอสุจิเร็วเกินไป

SSRIs มีประสิทธิผลในการรักษาการหลั่งน้ำอสุจิเร็วเกินไป การทานยาเป็นประจำมีประสิทธิผลดีกว่าทานยาเมื่อจำเป็น
ผลไม่พึงประสงค์

ยาต่าง ๆ กันในกลุ่มนี้มีผลข้างเคียงต่างกัน แต่ว่า ก็ยังมีผลที่ไม่พึงประสงค์บางอย่างที่พบอย่างกว้าง ๆ ในยาโดยมากถ้าไม่ทั้งหมด ก็คือ
เพิ่มความเสี่ยงกระดูกหักเป็น 1.7 เท่า
อาการนั่งไม่ติดที่ (akathisia)
ความคิดเรื่องฆ่าตัวตาย (suicidal ideation)
การไวแสง
ผลไม่พึงประสงค์ > ความผิดปกติทางเพศ

SSRIs สามารถก่อความผิดปกติทางเพศ (sexual dysfunction) ได้หลายอย่าง เช่น การไม่สามารถบรรลุจุดสุดยอด (anorgasmia) อวัยวะเพศไม่ตอบสนอง (erectile dysfunction) ความต้องการทางเพศที่ลดลง (diminished libido) และภาวะไร้ความยินดีทางเพศ (คือบรรลุจุดสุดยอดโดยไม่ได้ความสุข)
ปัญหาทางเพศเป็นเรื่องปกติในการทาน SSRIs
ซึ่งเป็นเหตุสามัญที่สุดอย่างหนึ่งที่คนไข้เลิกใช้ยา
บางครั้งบางคราว อาการผิดปกติทางเพศอาจคงยืนแม้เมื่อเลิกยาแล้ว
กลไกที่ SSRIs เป็นเหตุให้เกิดผลข้างเคียงทางเพศยังไม่ชัดเจนโดยปี 2558
แต่กลไกที่เป็นไปได้รวมทั้ง
ผลทางประสาทที่ไม่เฉพาะเจาะจง (เช่น การระงับประสาท [sedation]) ที่มีผลต่อพฤติกรรมทั่วไปรวมทั้งทางเพศ
ผลโดยเฉพาะต่อระบบประสาทที่อำนวยการทางเพศ
ผลโดยเฉพาะต่อระบบนอกประสาทกลาง คือต่อเนื้อเยื่อและอวัยวะที่อำนวยการทางเพศ เช่น องคชาต
ผลโดยตรงหรือโดยอ้อมต่อฮอร์โมนที่อำนวยการทางเพศ
เป็นไปได้ว่า ยาแก้ซึมเศร้ามีผลต่อระบบสรีรภาพหลายอย่างที่มีหน้าที่ทางเพศ
งานวิจัยในสัตว์และข้อมูลงานศึกษาในมนุษย์แสดงว่า การทำงานของระบบโดพามีนในสมองมากขึ้นจะกระตุ้นพฤติกรรมและหน้าที่ทางเพศ และการทำงานของระบบเซโรโทนินจะยับยั้ง
สังเกตการณ์เช่นนี้เข้ากับความสัมพันธ์ของยาแก้ซึมเศร้าที่เพิ่มการสื่อประสาทแบบเซโรโทนินกับความผิดปกติทางเพศ
มียา non-SSRI จำนวนหนึ่งที่ไม่สัมพันธ์กับผลข้างเคียงทางเพศ เช่น bupropion, mirtazapine, tianeptine, agomelatine, และ moclobemide
ไม่มีการรักษาที่รับอนุมัติจาก FDA สำหรับความผิดปกติทางเพศที่เกิดจากยา SSRI และก็ไม่มีงานศึกษาแบบสุ่ม มีกลุ่มควบคุม แบบอำพรางสองด้าน ในการรักษาที่พอเป็นไปได้[ทำไม?]
แต่มีหลักฐานในกลยุทธ์การบริหารเหล่านี้คือ
สำหรับการไม่ตอบสนองของอวัยวะเพศ ให้เพิ่มยา PDE5 inhibitor เช่น sildenafil
สำหรับความต้องการทางเพศที่ลดลง ให้เพิ่มหรือเปลี่ยนไปใช้ bupropion
และสำหรับความผิดปกติทางเพศอื่น ๆ ให้เปลี่ยนไปใช้ nefazodone
มีงานศึกษาขนาดเล็กหลายงานที่แสดงว่า ยา SSRIs อาจมีผลลบต่อคุณภาพของน้ำอสุจิ
ผลไม่พึงประสงค์ > หัวใจ

SSRIs ไม่ปรากฏว่ามีผลต่อความเสี่ยงของโรคหัวใจขาดเลือด (CHD) ในบุคคลที่ไม่เคยได้วินิจฉัยว่ามี CHD
งานศึกษาตามรุ่นขนาดใหญ่ แสดงว่า ไม่มีความเสี่ยงต่อการเกิดหัวใจผิดปกติของทารกในครรภ์เหตุการใช้ SSRI ในไตรมาสแรกของการมีครรภ์
งานศึกษาขนาดใหญ่จำนวนหนึ่งในบุคคลที่ไม่รู้ว่ามีโรคหัวใจล่วงหน้ารายงานว่า ไม่มีความเปลี่ยนแปลงทางคลื่นไฟฟ้าหัวใจ (EKG) ที่เกี่ยวกับการใช้ SSRI
แต่ว่า ขนาดมากที่สุดต่อวันที่แนะนำสำหรับ citalopram และ escitalopram ได้ลดลงเพราะประเด็นเรื่องระยะ QT ที่ยาวขึ้นของคลื่นหัวใจ
เมื่อใช้ยาเกินขนาด มีรายงานว่าฟลูอ๊อกซิตินเป็นเหตุต่ออัตราหัวใจเต้นเร็วเหตุปุ่มไซนัส (sinus tachycardia), กล้ามเนื้อหัวใจตายเหตุขาดเลือด, Junctional rhythm (จังหวะหัวใจเต้นผิดปกติเหตุคลื่นจากจุดต่อระหว่าง atria กับ ventricle), และ trigeminy
ผู้เขียนบางท่านเสนอให้ดูแลตรวจสอบด้วยการตรวจคลื่นไฟฟ้าหัวใจสำหรับคนไข้ที่มีปัญหาโรคหัวใจรุนแรงอยู่แล้วถ้าทาน SSRIs
ผลไม่พึงประสงค์ > เลือดออก

SSRIs มีปฏิสัมพันธ์กับสารกันเลือดเป็นลิ่ม (anticoagulants) เช่น วาร์ฟารินและแอสไพริน
ซึ่งเพิ่มความเสี่ยงต่อการเลือดออกในกระเพาะอาหารและลำไส้ และเลือดออกหลังการผ่าตัด
แม้ว่าความเสี่ยงสัมพัทธ์ของเลือดออกในกะโหลกศีรษะจะเพิ่มขึ้น แต่ความเสี่ยงสัมบูรณ์นั้นต่ำมาก
มีหลักฐานว่า SSRIs เป็นเหตุต่อการทำงานผิดปกติของเกล็ดเลือด
โดยความเสี่ยงจะสูงกว่าในบุคคลที่ทานยากันเลือดเป็นลิ่ม ยาต้านเกล็ดเลือด (antiplatelet agent) และยาแก้อักเสบชนิดไม่ใช่สเตอรอยด์ (NSAID) และในบุคคลที่มีโรคที่เป็นเหตุผิดปกติอื่น ๆ เช่น โรคตับแข็ง หรือตับวาย